30 ปี สถานีวิทยุโทรทัศน์แห่งประเทศไทย กรมประชาสัมพันธ์
สถานีวิทยุโทรทัศน์แห่งประเทศไทย กรมประชาสัมพันธ์ จัดพิธีบวงสรวงเสริมความเป็นสิริมงคลในโอกาสครบรอบ 30 ปี

นางทัศนีย์ ผลชานิโก รองอธิบดีกรมประชาสัมพันธ์ พร้อมด้วยนางสุดฤทัย เลิศเกษม ผู้อำนวยการสถานีวิทยุโทรทัศน์แห่งประเทศไทย นายกิตติศักดิ์ หาญกล้า ผู้อำนวยการสถานีวิทยุกระจายเสียงแห่งประเทศไทย และคณะผู้บริหาร ข้าราชการ พนักงาน ลูกจ้างประจำสถานีวิทยุโทรทัศน์แห่งประเทศไทย ร่วมพิธีบวงสรวงพระพรหมและการประกอบพิธีสงฆ์ ที่บริเวณห้องสตูดิโอ 1 ภายในอาคารสถานีวิทยุโทรทัศน์แห่งประเทศไทย เพื่อความเป็นสิริมงคล เสริมสร้างขวัญกำลังใจในการปฎิบัติงานและเสริมสร้างความรัก ความสามัคคี ตลอดจนยังเป็นการส่งเสริมให้บุคลากรได้ปฎิบัติตามหลักศาสนาที่ตนเองเคารพนับถือ

โดยปีนี้งดรับกระเช้าดอกไม้แสดงความยินดี แต่เชิญชวนร่วมกันบริจาคสนับสนุนการดูแลผู้ป่วยมะเร็งระยะสุดท้าย ของโรงพยาบาลมหาวชิราลงกรณธัญญบุรี หรือสนับสนุนจัดซื้อวัสดุอุปกรณ์ภาคปฏิบัติของนักศึกษา คณะทันตแพทยศาสตร์ มหาวิทยาลัยเชียงใหม่ หรือช่วยเหลือคนพิการผ่านกรมส่งเสริมและพัฒนาคุณภาพชีวิตคนพิการ และบริจาคสนับสนุนช่วยเหลือหน่วยทำลายใต้น้ำจู่โจม หรือหน่วยซีล